เมื่อโลกจะไม่เหมือนเดิมอีกต่อไป แล้ว CEO ของ AP THAILAND มีแนวคิดอย่างไร ?
“ต่อให้โลกกลับคืนสู่ปกติ แต่ทุกอย่างจะไม่มีทางกลับไปเหมือนเดิม ใครที่ก้าวตามไม่ทัน ก็คงไม่สามารถอยู่รอดได้”  เมื่อไม่กี่วันก่อน ลงทุนแมน มีโอกาสได้ฟัง คุณอนุพงษ์ อัศวโภคิน CEO AP THAILAND พูดถึงผลประกอบการของบริษัทที่เติบโต และแผนธุรกิจ ในงานแถลงข่าวประจำปีของบริษัท   ในมุมของ ลงทุนแมน อาจไม่ได้สนใจเรื่องนี้เท่าไรนัก แต่กำลังสนใจ สมมติฐานของคุณอนุพงษ์ ที่ว่า หากอนาคตอันใกล้โควิด 19 สูญพันธุ์ไปจากโลกใบนี้  โลกที่ไม่เหมือนเดิมจะมีหน้าตาเป็นแบบไหน   แล้วตัวเราจนถึงบริษัทต่าง ๆ จะต้องทำอย่างไร ให้อยู่รอดและเติบโต ลงทุนแมนจะเล่าให้ฟัง
10 มี.ค. 2564

เมื่อโลกจะไม่เหมือนเดิมอีกต่อไป แล้ว CEO ของ AP THAILAND มีแนวคิดอย่างไร ? - ลงทุนแมน
“ต่อให้โลกกลับคืนสู่ปกติ แต่ทุกอย่างจะไม่มีทางกลับไปเหมือนเดิม
ใครที่ก้าวตามไม่ทัน ก็คงไม่สามารถอยู่รอดได้”
เมื่อไม่กี่วันก่อน ลงทุนแมน มีโอกาสได้ฟัง คุณอนุพงษ์ อัศวโภคิน CEO AP THAILAND
พูดถึงผลประกอบการของบริษัทที่เติบโต และแผนธุรกิจ ในงานแถลงข่าวประจำปีของบริษัท
ในมุมของ ลงทุนแมน อาจไม่ได้สนใจเรื่องนี้เท่าไรนัก
แต่กำลังสนใจ สมมติฐานของคุณอนุพงษ์ ที่ว่า หากอนาคตอันใกล้โควิด 19 สูญพันธุ์ไปจากโลกใบนี้ 
โลกที่ไม่เหมือนเดิมจะมีหน้าตาเป็นแบบไหน
แล้วตัวเราจนถึงบริษัทต่าง ๆ จะต้องทำอย่างไร ให้อยู่รอดและเติบโต
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่านและนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
คุณอนุพงษ์ เริ่มต้นด้วยข้อมูลที่น่าสนใจเลยทีเดียว
โดยหยิบข้อมูลจาก McKinsey บริษัทที่ปรึกษาด้านบริหารชั้นนำของโลก 
ชี้ให้เห็นภาพรวมปัจจุบันร้านค้าปลีกในสหรัฐฯ ที่ช่องทาง E-Commerce คิดเป็น 33% จากยอดขายทั้งหมด
ทั้ง ๆ ที่ก่อนหน้าจะเกิดวิกฤติโควิด 19 ได้คาดการณ์ไว้ว่าอย่างต่ำ ๆ ต้องใช้เวลานานถึง 5 ปี
กว่า E-Commerce จะมีสัดส่วน 24% จากยอดขายทั้งหมด
แต่ภายในปีเดียวตัวเลขนี้ถูกแซงหน้าเป็นที่เรียบร้อย
ส่วนผลสำรวจ We Are Social พบคนไทยใช้โมบายแบงกิ้งติดอันดับ 1 ของโลกคิดเป็น 68.1%
ข้อมูลเหล่านี้กำลังบอกเราว่า โควิด 19 เสมือนสารกระตุ้นที่เร่งพฤติกรรมมนุษย์ให้เปลี่ยนรวดเร็ว
เสมือนเรานั่ง ไทม์แมชชีน เดินทางข้ามเวลาไปอนาคต
ที่น่าสนใจความเปลี่ยนแปลงรวดเร็ว มันก็เหมือนโลกใบนี้ได้ตั้งกติกาขึ้นมาใหม่หมด 
เมื่อ เศรษฐกิจ, สังคม จนถึงพฤติกรรมของมนุษย์ อาจไม่มีวันกลับมาเหมือนเดิมอีกต่อไป
โดยคุณอนุพงษ์ ได้เปรียบบริษัท AP THAILAND ของตัวเอง
เป็นเรือลำหนึ่งที่อยู่ในวงล้อมมรสุมแห่งการเปลี่ยนแปลงที่เกิดขึ้น
แล้วถ้าจะผ่านมรสุมลูกใหญ่นี้ไปให้ได้ เรือลำนี้จะต้องแล่นไปในทิศทางที่ถูกต้อง
พร้อมกับมีอุปกรณ์เครื่องมือที่จะนำพาไปสู่จุดหมายที่ต้องการ
และที่สำคัญสุดคือคนในเรือทุกคน ต้องร่วมมือกันและใช้อุปกรณ์ที่มี ให้เกิดประโยชน์สูงสุด
คำถามก็คือแล้วเรือลำใหญ่อย่าง AP ที่มีลูกเรือกว่า 2,000 ชีวิต
จะแล่นผ่านมรสุมนี้เพื่อไปให้ถึงจุดหมายที่วางไว้ได้อย่างไร
คุณอนุพงษ์ อธิบายแนวคิดตัวเองแบบเข้าใจง่าย ๆ 
วันนี้หากบริษัทจะเป็น “ผู้กำหนดสิ่งที่จะทำให้ลูกค้า” อาจเป็นแนวคิดที่ล้าสมัยไปแล้ว
แต่ต้องผลิตสินค้าที่เกิดจาก “มุมมองของลูกค้า” ต่างหาก
ก็เลยเป็นที่มาของแนวคิดที่เราได้ยินบ่อย ๆ “Empower Living”   
คือ การสร้างสินค้าและบริการเพื่อให้ลูกค้าใช้ชีวิตอย่างมีความสุขตามแบบฉบับตัวเอง
โดยแนวคิดนี้เป็นเสมือนเข็มทิศที่จะพาเรือลำใหญ่อย่าง AP ไปให้ถึงจุดหมาย
อย่างไรก็ตามเรือลำนี้จะอยู่รอดหรืออัปปางลงกลางทาง
คุณอนุพงษ์ รู้ดีว่ามันไม่ได้ขึ้นอยู่กับตัวเขาเพียงคนเดียว แต่มันหมายถึงพนักงานทุกคน
เลยทำให้เขาใส่ใจให้ความสำคัญ กับการอัปเกรดทัศนคติพนักงานของตัวเองใหม่หมด
เพื่อสร้างแนวคิด “Empower Living” อย่างสมบูรณ์แบบให้องค์กร
ก็เลยเป็นที่มาของกลยุทธ์การสร้างคนในแบบฉบับของ AP THAILAND
ที่เชื่อว่าพนักงานทุกคนสามารถเป็นผู้นำที่มีอิสระทางความคิด
อธิบายสั้น ๆ คือ พนักงานทุกคนสามารถตัดสินใจในการทำงานได้ทันที 
โดยให้มองไปที่ "ความต้องการของลูกค้า" มากกว่า "ข้อจำกัดของบริษัท"
ทำให้ดีลงานในหลาย ๆ อย่างไม่จำเป็นต้องรอการตัดสินใจจากหัวหน้าแผนก
พนักงานชั้นปฏิบัติงานก็สามารถตัดสินใจเองได้ทันที 
ผลลัพธ์คือ AP สามารถตอบสนองความต้องการของลูกค้าได้เร็วกว่าบริษัทคู่แข่ง
ที่สำคัญ AP มองว่าพนักงานทุกคนต้องมี Outward Mindset  
ด้วยการมองว่าเพื่อนร่วมงานและลูกค้าต้องการอะไร ไม่ได้มองแค่เป้าหมายตัวเอง
ซึ่งเรื่องนี้จะทำให้พนักงานทุกคนหล่อหลอมหัวใจการทำงานเพื่อไปสู่เป้าหมายเดียวกัน
เรื่องต่อมาคือ Design Thinking ต้องบอกว่าเป็นแนวคิดที่ปฏิวัติวงการอสังหาฯ เลยทีเดียว
เมื่อในอดีตการออกแบบที่อยู่อาศัยมักอยู่ในกรอบเดิม ๆ คือ “ฝันถึงสิ่งใหม่ ที่ยิ่งใหญ่”  
แปลตรงตัวก็คือ การนำเสนอดีไซน์ใหม่ ๆ ให้ลูกค้ารู้สึกว่ามันยิ่งใหญ่ตลอดเวลา
แต่อาจลืมคิดไปว่าจริง ๆ แล้วเจ้าของที่อยู่อาศัยก็จะมี “ความต้องการที่ซ่อนอยู่”
โดยอาจไม่รู้ตัวด้วยซ้ำ ทำให้หน้าที่ของพนักงาน AP ก็คือคนหาความต้องการนี้ให้เจอ
จากนั้นก็ออกแบบที่อยู่อาศัยให้ลูกค้ารู้สึกว่า “บ้านแบบนี้แหละ ที่ฉันต้องการ”
อีกเรื่องก็คือการลงทุนในเทคโนโลยี
ในอดีตหลายบริษัทอาจตั้งคำถามว่า “จะลงทุนกับดิจิทัลให้เปลืองเงิน เปลืองเวลาทำไม”
แต่วันนี้ต้องยอมรับว่าเกือบทุกอย่างในชีวิตเรากำลังกลมกลืนกับไปเทคโนโลยี
ยิ่งการระบาดของโควิด 19 ก็เป็นตัวเร่งให้เรื่องนี้เกิดขึ้นเร็วกว่าเดิม
ตัวอย่างที่ใกล้ตัวที่สุดคือ คงไม่มีใครคิดว่าวันนี้ 
เราจะซื้อบ้านและคอนโดฯ ทางออนไลน์ แต่เรื่องนี้มันเกิดขึ้นจริงแล้ว
เป็นเรื่องที่คุณอนุพงษ์ มองเห็นเทรนด์มานานพอสมควร 
เลยทำให้เกิดทีมงาน “Digital Transformation Team” ที่จะทำงานร่วมกับทีม IT เดิม
คิดค้นบริการใหม่ ๆ และวิเคราะห์ข้อมูลต่าง ๆ เพื่อนำมาต่อยอดธุรกิจ
แล้วทั้งหมดนี้คือแนวคิดของคุณอนุพงษ์ ในการนำพาบริษัท AP 
ทำธุรกิจบนโลกใบใหม่ ที่ไม่มีทางกลับมาเป็นเหมือนเดิมอีกต่อไป
แล้วสิ่งที่เราเห็นจากแนวคิดนี้ คือนอกจากให้ความสำคัญกับลูกค้าแล้ว AP ยังให้ความสำคัญกับพนักงาน 
เพราะ คุณอนุพงษ์ น่าจะรู้ดีว่า บริษัทจะอยู่รอดและเติบโตท่ามกลางความเปลี่ยนแปลง
คงไม่ใช่แค่ตัวเขาเพียงคนเดียว แต่มันคือพนักงานกว่า 2,000 ชีวิตในบริษัท
ที่จะสร้างแนวคิด Empower Living ของเขาเพื่อให้บริษัท AP THAILAND
ยังคงเป็นบริษัทอสังหาฯ ที่ทรงพลังและยั่งยืนตลอดไป...
----------------------
Blockdit เป็นแพลตฟอร์ม สำหรับนักอ่านและนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
-
-